**Leif Hetland – Szeretetbe Merítkezve**

**SID**: Helló, Sid Roth vagyok. Üdvözöllek világomban, ahol természetes a természetfölötti! Vendégem bemerítkezett a szeretetbe és hadd mondjam el mi is történt. Ez a szeretet folyik ki belőle, mindenhol ahová megy! Ennek az atmoszféráját hordozza magában! Több mint egymillió muzulmánnak tartott összejövetelt, akiknek Jézussal voltak átéléseik.

Leif, én már hallottam a vízbe történő bemerítkezésről. Hallottam a Szent Szellembe történő bemerítkezésről, vagy keresztségről, sőt még a tűzkeresztségről is hallottam, de Isten szeretetébe való bemerítkezésről még nem igazán hallottam. Te keresztény családban nőttél föl, jeleket és csodákat tapasztaltál. Egyszer egy angyal sétált be a házadba. Gyermekeid, feleséged is szeretik az Urat, mégis szeretet-hiányban szenvedtél. Mit értesz te ezalatt?

***LEIF****: Nos, nekem fogalmam sem volt arról, hogy volt egy fekete lyuk a lelkemen és ez azért volt, mert ugyan mindig is Istenért éltem, de nem ISTENBŐL! Emiatt teljesítővé és nem befogadóvá váltam. Egészen 2000-ig, amikor is sok nehézségen mentem keresztül, mivel megtanultam, hogy hívjam meg a Szent Szellemet, de azt már nem, hogy hogyan tartsam Őt ott. Majd 2000-ben Floridában volt egy átélésem Papa Istennel (én így hívom az Atyát), aki szó szerint megváltoztatta az életem a szeretetbe való bemerítéssel. Én legalábbis ezt így nevezem.*

**SID**: Csupa fül vagyok! Mi történt?

***LEIF****: Egy szobában voltam vezetőkkel és egy énekes dicsőítővel, aki azt mondta nekem: „Leif, egy dal van a szívemben számodra! Ez a dal egyenesen az Atyától, Istentől jön most és neked szól!” Elkezdett zenélni és énekelni. Őt Dennis Jerningannak hívják. Csupán egy néhány főből álló csoport voltunk ott együtt a szobában, azonban ahogy ő elkezdett énekelni, szó szerint megnyílt számomra a Menny és folyékony szeretet áradt rám onnan. A padlón kötöttem ki, és ez a folyékony szeretet folyamatosan áradt és áradt rám hullámokban. Elragadtattam és visszakerültem 12 éves koromba, ahol fájdalom és erőszak ért és ez a szeretet egyenesen belém ment és meggyógyította mindezt. Majd 15 éves koromhoz értem és ott is ugyanaz történt. Az egész életemen végigment és gyógyított. Életemben ez volt az egyetlen olyan alkalom, amikor hallottam Isten külső füllel hallható hangját, és azt mondta nekem: „Leif, az én szerelmes fiam vagy! Az én szerelmes fiam vagy! Szeretlek és gyönyörködöm benned!” Életemben először történt velem ilyen átélés.*

**SID:** Tudod, a legtöbb emberrel ez úgy van, hogy mivel ez benne van a Bibliában, azt csak el kellene hinni… Mégsem hiszik ezt el az emberek. De vajon miért?

***LEIF:*** *Nos, ha saját magamból indulok ki, én teológiailag ezt jól értettem, hisz ezt tanították nekem, én magam mégsem éltem ezt át megtapasztalási szinten. A másik dolog az, hogy gyakran úgy érezzük, a Mennyei édesapánk is olyan, mint amilyen a földi apánk volt. És valójában én egész életemben Istent szolgáltam, mégis úgy gondolkodtam Róla, mintha úgymond „kétpólusú” lenne: egyszer ilyen lenne, máskor meg más másmilyen. Úgy hittem, ha kedveskedek Neki, akkor Ő kedves hozzám, de ha én nem teszek meg mindent, hogy kedves legyek Neki, akkor biztos nem is vagyok kedves a szemében. Egészen 2000-ig így volt ez, amikor személyesen megláttam Istent Jézus formájában és Ő teljesen megváltoztatott engem. Kaptam egy olyan apukát, aki olyan, mint Jézus. Szerintem sokszor az Isten-képünk attól is függhet, hogy milyen kultúrában nőttünk föl és milyen volt a földi apánk, vagy, hogy milyen tanítást kaptunk Istenről. Mivel gyermekként például, a vasárnapi iskolában azt tanították nekem, hogy Jézus a jófiú, aki köztem és a félelmetes Isten között áll. Ha Jézus nem lenne ott középen, akkor nagy bajban lennék! Épp ezért mindig távol akartam tartani magam az Atyától. Nem fedeztem azt föl, hogy Jézus, amikor eljött, azért jött, hogy bemutassa nekünk az Atyát. Azért jött, hogy visszafordítson bennünket az Atyához, és hogy legyen egy megtapasztalásunk, vagy átélésünk az Atya szeretetével, épp azzal a szeretettel, amit maga Jézus is megtapasztalt, amikor a János 17:26-ban azért imádkozott, hogy UGYANAZ a szeretet legyen bennünk, mint amivel az Atya Őt szerette!*

**SID:** Azt is teljesen megváltoztatta benned Isten, hogy hogyan tekints más emberekre. Például, amikor ezután hazajöttél és a feleségedre néztél… Mit mondott neked Isten a feleségedről?

***LEIF:*** *Nos, rájöttem, hogy azelőtt teljesen rossz szemüvegen át láttam a feleségem. Mivel én egy állandó megfelelési kényszer alatt éltem, úgy gondoltam bármit és bármennyit is teszek, az sohasem elég jó. És persze pont így láttam a feleségem is, mivel ahogy magát látja az ember, azt tükrözi vissza abban, ahogy látja a feleségét, gyermekeit, másokat, és az egész világot! Ebben az átélésemben azt éreztem: „Wow, Isten tényleg szeret engem! Valójában gyönyörködik az életemben” majd elkezdtem így látni a feleségem is. Azt láttam meg, hogy „wow, milyen gyönyörű feleségem van nekem. Megláttam benne a gyönyörűséget! Soha nem fogom elfelejteni, amikor Isten azt mondta nekem: „ÉN VAGYOK a te apósod!”*

**SID**: Hűha, ez komoly! Ez nem semmi…

***LEIF****: Mivel Isten az, aki adta nekem az Ő lányát, hogy a feleségem legyen! Ahogy én bánok az Ő lányával, úgy bánok Ővele! Teljesen másképp kezdtem el látni őt. A szerelmesemmé vált! Teljesen megváltozott az, ahogy láttam a feleségem innentől fogva, mert elkezdtem azt meglátni, hogy ISTEN hogyan látja őt és teljesen beleszerettem újra. Majd elkezdtem másképp nézni a gyermekeimre is. Négy gyermekünk van, akik ma már felnőttek. Teljesen másképp kezdtem el látni az embereket, sőt az egész világot is. Tudod, én járom a világot és azt fedeztem föl, hogy ténylegesen szeretem az embereket. Nem úgy láttam többé az embereket, amilyenek ők most, hanem úgy, amilyenekké válni fognak! Én nem a terrorista Sault láttam, hanem Pált, mint apostolt. Nem a múltjuk szerint kezelem többé az embereket, hanem a sorsuk, rendeltetésük szerint. A szeretet szemüvegem kicserélődött!*

**SID**: És mi történt a szeretet-hiányoddal?

***LEIF:*** *Hazudnék, ha azt mondanám, hogy az azonnal megszűnt, de már rajta voltam a helyes úton ez irányban! Isten elbánt egy súlyos dologgal és ez a gyógyulás tovább folytatódott, mivel ez egy folyamat. Folyamatosan innom kellett szeretetének italából! Először is ezt be kell fogadnod, majd meg kell tartanod és csak akkor tudsz azzá válni! Belőled pedig csak az tud kijönni, amivé váltál. Engem vezetőnek és mindenfélének tituláltak és az is voltam egészen eddig, innentől kezdve azonban csak egy hatalmas apuka, Papa Isten kicsi fia lettem. Valami megváltozott bennem, mert onnantól kezdve nem csinálok mást, csakis azt, amit az Atya csinál. Nem mondok mást, csakis azt, amit az Atya mond. És Ő csillagos ötöst adott nekem a bizonyítványomon! Így a kiindulási pontom nem egy bizonyos mértékű mérce, hanem a teljesség!*

**SID**: Én is kaphatok csillagos ötöst?

***LEIF:*** *MÁR meg is kaptad, ez a tiéd!*

**SID:** És mi a helyzet a nézőinkkel? Elmondanád nekik?

***LEIF****: Mindenképp megkaphatjátok ti is a csillagos ötöst!*

**SID**: A szünet után megtudjuk majd, mit okozott Leif életében a csillagos ötös, amikor radikális muzulmánokkal találta szembe magát. Tudjátok mit? A Biblia azt mondja: „A szeretet soha nem vall kudarcot” és ez igaz is! Mindjárt visszajövünk!

**SID**: Leif, én nagyon kíváncsi vagyok. Elmentél Pakisztánba, ahol nagyon sok hírhedt radikális muzulmánnal beszélgettél. Ha nem történt volna veled ez a szeretetbe való bemerítkezésed, vagy elmerülésed, szerinted valaha is szolgáltál volna ott közöttük úgy, hogy hatalmas arénák, csarnokok telnek meg velük?

***LEIF:*** *Nem hinném! Gyakran mondom azt: az embereket nem érdekli, mennyi mindent tudsz, amíg ki nem fejezed azt, mennyire törődsz velük, mennyire érdekelnek ŐK téged. Minden, ami az iszlámmal kapcsolatos, a félelmen alapszik! De a teljes szeretet kiűz minden félelmet! De ez nem úgy van, hogy AKKOR szeretjük őket tökéletesen, miután változást láttunk meg bennük! Jézus úgy tekintett a terrorista Saulra, hogy Ő Pált látta benne, aki apostol. Pontosan így is bánt vele és épp ezért is tudott azzá válni! Ezután az átélésem után, megtanultam úgy szeretni az embereket, hogy nem volt semmilyen hátsó szándékom. Semmi olyan, hogy azért szeretem őket, hogy hátha ezáltal majd megtérnek, vagy megszabadulnak. Ezelőtt ez mindig küldetésszerű volt csupán, de ez akkor van, amikor nem abból cselekszem, AKI vagyok, hanem abból nyerek mindent, AMIT csinálok.*

**SID**: A kettő között óriási nagy a különbség!

***LEIF****: Igen, óriási a különbség, mivel nem az teszi az embert azzá AKI, amit csinál, hanem AKIVÉ vált, abból fakad mindaz, AMIT csinál!*

**SID**: Oké. Te rengetegszer utaztál muzulmán helyekre. És – bár neveket nem említhetsz – de ha a nézőink tudnánk kikkel találkoztál, azt is tudnák, hogy kész csoda, hogy életben vagy és most itt ülsz közöttünk. Meséld el azt a két esetet, amikor Pakisztánban voltál!

***LEIF:*** *Az egyik ilyen utam azért volt teljesen lenyűgöző, mert olyan helyre mentünk, ahol az evangéliumot SOHA azelőtt nem hirdette még senki. Pedig volt ott 200 hívő család. Hallgattam, ahogy panaszkodtak a helyzetükről és arra jöttem rá, hogy soha nem az a gond, hogy nagy a sötétség, hanem az, hogy nincs elég világosság! Változtatnom kellett a nézeteimen és a hozzáállásomon, és úgy kellett látnom őket, hogy ők az ÉN családom tagjai. A fivéreim és nővéreim! Amikor magamban morogtam, Isten szólt hozzám és azt mondta: „Akarom, hogy úgy lásd őket és a helyzetüket, ahogy ÉN látom!”*

**SID:** Tudjuk, hogy nagyon sok keresztényt lemészároltak ott és gyülekezeteket felgyújtottak és tönkretettek. Nagyon sok és fájdalmas sérelem érte őket!

***LEIF****: Brutális kivégzések történtek.*

**SID**: Sőt, nemi erőszak és más borzalmas dolgok.

***LEIF****: Igen. Szóval tudtam, hogy a küldetésem az, hogy oda tudjak menni hozzájuk, és a szeretet nyelvén tudjak beszélni velük és őket is erre tanítsam. Ha ez megvan, a vak szemek megnyílnak, a süket fülek hallanak! Az egyik olyan eset, ami számomra nagyon jelentős volt, az, amikor elmélkedtem a János evangélium 17. rész 26-os versén, ahol Jézus azt mondja: „Atyám, megismertettem velük a Te neved, és megismertetem, hogy UGYANAZ a szeretet legyen bennük, amivel engem szeretettél, és én is őbennük legyek!” Erről az Igeversről való kijelentés elindított egy olyan folyamot, ami az egész környezetet megváltoztatta. Eljött hozzám egy olyan moszlim vezető, akit az egész világon ismernek. A fia kórházba került, bénulásos betegség támadta meg, majd már csak gépek tartották életben. Én ott ültem a hotelszobámban, épp ezen az Igeversen elmélkedtem, amikor a Szent Szellem szólt hozzám. Tudod, egy fiam van, akit Leif Emmanuelnek hívnak. Azt kérdezte tőlem az Úr: „Odaadnád saját fiad, hogy ő legyen ebben a bénulásos betegségben, amitől csupán zöldség lenne belőle, azért, hogy ennek a muzulmán vezetőnek a fia meggyógyuljon?” Először azt gondoltam, hát a Szent Szellem nem kérdezhet ilyet, ez biztosan az ördög. De tovább folytatta suttogva ezt, mire azt mondtam: „Atyám, nem tudom, hogy lehet így szeretni!” Amikor ezt kimondtam, ahogy ott ültem, a szeretetnek hullámai árasztottak el. Még tíz perc sem telt bele, amikor pont ez a muzulmán vezető hívta föl azokat, akik szervezik az útjaimat és mondta nekik, hogy melyik városból telefonál. Azt kérdezte tőlük: „hol van Dr.Leif?” (így hívnak engem…). Azt mondták neki: „a hotelszobájában reggelizik.” Erre ő: „az nem lehet, mert épp egy másik városban láttam őt a kórházban. Ott volt és a fiam meggyógyult és levették a lélegeztető gépről is!” Ez aztán utat nyitott nekem, lehetőséget a szolgálatra. Az összes fő muzulmán imámot (azaz vezetőt) elhozta hozzám, akiknek beszámolt arról, hogy milyen szeretetet és csodát élt át. Ez ahhoz vezetett, hogy még az USA-ba is eljött, hogy velem és a vezetőinkkel találkozzon. És ez csupán egy kis csepp volt a szeretet hatalmas óceánjából, abból, amivel az Atya Isten szereti az Övéit!*

**SID**: Akkor tehát a szeretetbe való bemerítkezésről azt mondod, hogy még mindig történik? Ezek szerint nincs határa a szeretet mértékének, amiben járhatunk?

***LEIF****: Oh, ez a szeretetnek óceánja, amiből én eddig egyetlen cseppet tapasztaltam meg, de folyamatosan kapok új letöltéseket, melyet úgy is nevezhetünk: „upgrade”. Majd több más olyan átélésem is volt, mely elkezdte megváltoztatni a környezetet. A muzulmán világban a legtöbb helyen úgy neveznek engem, hogy „A szeretet nagykövete”.*

**SID**: Így neveznek téged a muzulmánok?

***LEIF:*** *Igen, a muzulmánok úgy neveznek: „A szeretet nagykövete”*

**SID**: Elmesélted nekem, ez hogyan kezdődött. Elmondanád most itt is ezt?

***LEIF:*** *Ez igazából azért is érdekes, mert két jó barátommal voltam épp együtt, Bill Johnsonnal és Randy Clarkkal, egy „Gyógyító Iskola” elnevezésű konferenciát tartottunk együtt. Bill Johnson személyi asszisztensét úgy hívják Judith Franklin és megkérdeztem tőle, hogy imádkozna –e értem, mert tudtam, hogy az Úr akar nekem adni valamit rajta keresztül. Ekkor épp Angliában, Southamptonban voltunk. Ahogy imádkozott értem, szellemi elragadtatásom volt. Egy parkban ültem egy padon, amikor Jézus odalépett hozzám és azt mondta nekem: „Mit akarsz kérdezni tőlem?” És tudod, korábban el volt törve a nyakam, a lában, volt egy tumorom is és azt gondoltam először megkérdezem majd tőle, miért volt mindez, majd hirtelen egyetlen kérdés lebegett csupán előttem, és azt kérdeztem tőle: „Jézus, én tényleg szeretlek téged?” Mivel ezzel küzdöttem belül a szívemben. „Szeretlek én téged, úgy igazán?” A következő pillanatban hatalmasan megérintett jelenlétével, de nem mondott semmit. Ahogy ott voltam abban a szobában, patakzottak a könnyeim. Majd Judith azt mondta: „Azt a képet láttam rólad, hogy egy parkban ültél egy padon, amikor Jézus odasétált hozzád és azt mondta, az elkövetkező öt évben be fogod járni az egész muzulmán világot és úgy fognak majd téged nevezni: „A szeretet nagykövete”. Két hónappal később ezután ott vagyok 300 imám (muzulmán vezető) társaságában, majd közülük is a legnagyobb vezető sötét szemekkel merengve néz engem. Azt gondoltam: most bajban vagyok, valamitől félnem kellene…? Majd odalépett hozzám és azt mondta: „Te a szeretet nagykövete vagy!”*

**SID**: Na de, kimondta ezt neki?

***LEIF****: Ő prófétált ekkor! Majd eljutottam a Síita muzulmánok főemberéhez. Ott is ugyanez történt, majd egy másik helyen is. Mindvégig az volt bennem, hogy amit Judith Franklin mondott, az valóság volt és nem csak én képzeltem! Majd volt egy olyan átélésem az Úrral, amiben megmutatta nekem, hogy a Menny így lát engem, mint „A szeretet nagykövetét” és pontosan ezt látták meg bennem a muzulmánok is. Ez teljesen megváltoztatta azt, ahogy elkezdtem képviselni Istent itt ezen e földön.*

**SID:** De mégis hogy fordulhat elő, hogy több tízezer muzulmán elmegy az alkalmaidra ráadásul ott, a muzulmán országokban, hogy téged hallgassanak?

***LEIF:*** *Nos, van valami, amit úgy nevezünk: Isten jóindulata, kedvessége, ami az emberek szemében is kiváltja ugyanezt a jóindulatot, kedvességet. Ez az, ami egész környezetet, légkört is megváltoztat. Mivel, ha te egy olyan környezetbe mész, ahol tele vannak az emberek félelemmel, a teljes szeretet pedig, ami elkezd belőled csorogni, ez kiűzi a félelmet, így a teljes légkört, az egész környezetet megváltoztatod! Ez azt is jelenti, ha bármikor felbukkan nálam a félelem, akkor itt az idő, hogy egy újabb letöltést, vagy „upgradet” kapjak a szeretetből, tehát a szeretet egy magasabb szintjét fogadjam magamba. Szóval, ha felüti a fejét a félelem, az számomra egy meghívó arra, hogy még több szeretetre van szükségem! És ahogy megkapom ezt a szeretetet, azt fogom magamból csöpögtetni! Azt tesszük, hogy az embereket elkezdjük meghívni ezekbe a hatalmas stadionokba, amit „Gyógyító Fesztiválnak” nevezünk, amiről mutattam is neked bejátszásokat. Ezeken az összejöveteleken csupán bemutatjuk Jézus szeretetét és elmondjuk, hogy Isten a szeretet Istene, emiatt meglátunk majd bénákat, akik járni kezdenek, vakokat, akik újra látnak és pontosan ez is történik! Teremtő csodák is történnek. Az emberek mindenféle okból jelennek meg ezeken az összejöveteleken. Mégis, akik eljönnek, van valamilyen átélésük, megtapasztalásuk Istennel. És amikor a környezet megváltozik és ezrek és ezrek meggyógyulnak, teremtő csodák történnek, akkor lehetőségem nyílik arra, hogy elmondjam nekik, hogy azért történnek mindezek, mert Isten szereti őket, és mert Jézus személyesen megjelenik!*

**SID:** Hát nem épp így hirdette maga Jézus is az evangéliumot? Ő nem csupán beszélt Isten Királyságáról, hanem be is mutatta azt, ezzel érdemelte ki azt a jogot, hogy az evangéliumot hirdesse. Mi sokszor ezt fordítva tesszük. A szünet után majd azt is megtudhatjuk Leiftől, hogy nemrégiben milyen Mennyei átélése, vagy kalandja volt, amikor bölcsességet is kapott. De majd ő elmondja!

**SID**: Ez a vendégem szent irigységet vált ki belőlem! Nemrégiben volt egy Mennyei átélésed. Meséld ezt el nekünk!

***LEIF****: Júniusban történt, miután egyik utazásom során baleset ért és sok csontom eltört és meg kellett műteni a hátam. Miután 13 héten keresztül csak a hátamon fekhettem, ez számomra a pihenés kemény munkája volt. Úgy gondoltam, ez egy „másodrangú gyógyulás” az isteni gyógyuláshoz képest. De Isten szólt hozzám és azt mondta, nincs olyan, hogy „másodrangú gyógyulás!” Hat nappal a műtétem után, amikor még mindig mozdulatlanul csak a hátamon fekhettem, egyik pillanatban Isten a fülembe súgott és azt mondta nekem: „Fiam, jól szerettél engem is és a világot is! Azonban nem szeretted saját magad elég jól! Nem szereted magad úgy, ahogy Én szeretlek téged! Ebben az elkövetkező időben arra akarlak megtanítani, hogy úgy tudd magad szeretni, ahogy Én szeretlek téged!” A következő pillanatban, szellemben elragadtattam és egy utazásban találtam magam. Az Úr szólt hozzám és azt mondta: „Engedd el magad! Arra invitállak, hogy lásd meg azt, amit én látok, érezd azt, amit én érzek. Ezután azt fogod gondolni, amit én gondolok, és ekkor fogod tudni megtenni azt, amit én teszek!” Az elkövetkező három és fél órában egy leírhatatlan élményben volt részem. A testemben ott feküdtem a kórházi ágyon, de a szellemem a világ különböző pontjaira utazott. Nem csupán a jelenben, hanem a jövőben is jártam és láttam dolgokat, amik be fognak következni. Azt mondta nekem az Úr: „Leif, mielőtt ezek bekövetkeznek, azt akarom, hogy úgy lásd magad, ahogy én látlak téged! Akarom, hogy úgy gondolkodj, ahogy én gondolkodom rólad és akarom, hogy úgy érezz, ahogy én érzek felőled és azokat mondd ki, amiket én mondok rólad!” Ez egy olyan folyamatot indított el, ami az elkövetkező 28 napon át folyt. Minden nap azzal indítottam: „Papa Istenem, mit látsz bennem, hogy látsz engem? Hogy érzel felőlem? Hogy gondolkodsz rólam? És akármit mondott, azzal egyetértésbe kerültem és ez elkezdte teljesen megváltoztatni az én-képem, azt, ahogy magamat láttam és arra jöttem rá, hogy ez az Isten-képem is megváltoztatta, sőt, az egész világról alkotott képem is!*

**SID:** Megtennéd, hogy szólsz most a nézőink felé? Elmondanád nekik, hogy Isten hogy látja őket és hogyan gondolkodik róluk? És ti pedig meg tudjátok azt tenni, hogy egyetértésbe kerültök azzal, ahogy Isten lát titeket? Ez kell ahhoz, hogy átéljétek ti is azt az „upgradet”, amit Leif átélt! Leif, megtennéd, hogy imádkozol értünk, hogy mi is megkapjuk a szeretetbe való bemerítkezést?

***LEIF:*** *Örömmel megteszem! De még előtte el szeretném mesélni azt az átélésem, ami a Fülöp-szigeteken történt velem, ami szintén nagyon jelentőségteljes volt. Épp vezetőknek beszéltem és épp találkozóm volt az ottani elnökkel és nagyon nagyon izgultam. Ekkor volt egy olyan látomásom, hogy kosarazom és mielőtt a kosár palánkra céloztam, nagyon izgulni kezdtem. Hirtelen éreztem a nyomását annak, hogy a szurkolók és mindenki egyszerre engem néz, majd hirtelen előállt az apám és elkezdte kiabálni: „Ez az én fiam! Az én fiam! Az én fiam, Leif, whoa!” Abban a pillanatban, ahogy a tekintetem találkozott az Ő tekintetével, és ahogy a szemembe nézett, többé már nem is számított, hogy a labdával célba találok –e vagy sem, mert csakis az számított, hogy Ő az én édesapám és Neki teljesen és tökéletesen megfelelek így, ahogy vagyok! Szeretném, ha most azonnal történne egy olyan átélésed, amiben megtapasztalod te is ugyanezt! Ha tudod, csukd be nyugodtan a szemed és akár csak egy pillanatra is, de csendesedj most el. Valami történik és megváltozik az életedben, abban a pillanatban, amikor meglátod Istent, aki a „shalom” a békesség Istene, a szeretet Istene. Ő úgy tekint rád, mint az ő szerelmes fiára, mint a szerelmes lányára, akit Ő nagyon szeret, és akiben gyönyörködik. Szeretném most ebben a pillanatban fölszabadítani az életedre Isten tetszését, hogy tudd, teljesen megfelelsz az Atya Istennek! Isten jósága ember tömegeket vonz megtérésre és bűnbánatra. Amikor meglátjuk, hogy Ő mennyire jó, amikor meglátjuk, hogy lát Ő bennünket. Ő egy tökéletes apuka, tökéletes Isten, aki „shalom” békességet hoz az életed minden egyes területére! Jöjj most Szent Szellem! Jöjj, drága Jézus, jöjj szerető édes Atyám. Arra kérlek Atyám, hogy ugyanazzal a szeretettel, amivel szeretted Fiad, Jézust, tudatosuljon most bennünk, hogy ugyanazzal a szeretettel szeretsz bennünket, mert ez a Krisztus van bennünk, aki a dicsőség reménysége! Érezd most ezt? Hiszem, hogy sokan az elkövetkező 24 órán keresztül fogjátok érezni ezt a szeretetet, amint hullámokban jön. Egyik hullám a másik után, ami teljesen eláraszt, meggyógyít és megváltoztatja az egész életed!*

**SID:** Te magad vagy a „shalom” Őbenne! A „shalom” jelentése több a békességnél, azt jelenti teljessé válni. Teljessé váltál a Messiásban! Hiszem, hogy ennek a hulláma egyik a másik után jön most hozzád, mert te Isten szeretett gyermeke vagy, és Ő teljesen elfogad!